Diari Oficial de la Generalitat Valenciana


Sumari del DOGV 5372, del 23-10-2006 (2006/11275)

RESOLUCIÓ de 12 de setembre del 2006, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 10.872,92 m² situada a la plaça Badajoz s/n de València, realitzada per l'ajuntament del dit municipi a favor de la Generalitat, per a ser destinada a l'IES Campanar.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5372

Data del DOGV
:   23-10-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/11400


Data del document
:   12-09-2006

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * València
    * cultura regional
    * propietat immobiliària
    * transmissió de la propietat

RESOLUCIÓ de 12 de setembre del 2006, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 10.872,92 m² situada a la plaça Badajoz s/n de València, realitzada per l'ajuntament del dit municipi a favor de la Generalitat, per a ser destinada a l'IES Campanar. [2006/11285]  
L'Ajuntament de València en acord plenari de 9 de desembre de 1977, va cedir gratuïtament a l'Estat la parcel·la de 10.554 m² situada al carrer Gravador Enguídanos de València, que confronta: nord, carrer En Projecte; sud, zona verda del Pla Parcial número 8; est, carrer Gravador Enguídanos, i oest, avinguda Prolongació de Pérez Galdós, per a la construcció d'un institut.  
El Ministeri d'Educació va executar l'obra, que va ser rebuda l'11 de maig de 1981.  
Per Reial Decret de 28 de juliol del 1983, número 2093/83, de traspàs de funcions i servicis en matèria d'Educació a la Comunitat Valenciana es va transferir a la Generalitat Valenciana, entre altres immobles, l'Institut Mixt Campanar, situat a la plaça de Badajoz, que coincidix amb l'immoble cedit en el seu dia per l'ajuntament a l'Estat. No obstant això, no es té constància que la cessió fóra acceptada per l'Estat.  
La Junta de Govern Local de l'Ajuntament de València, en sessió ordinària realitzada el dia 2 de juny del 2006, va acordar subrogar la Generalitat Valenciana, Conselleria d'Economia, Hisenda i Ocupació, en la cessió gratuïta, efectuada al Ministeri d'Educació i Ciència per acord plenari de 9 de desembre de 1977, de la parcel·la escolar situada a la plaça de Badajoz, que en recent mesurament té 10.872,92 m2, on es troba ubicat l'IES de Campanar a fi de regularitzar la seua situació juridicopatrimonial.  
L'article 44 de la Llei 14/2003 de 10 d'abril, de Patrimoni de la Generalitat, establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.  
L'art. 27.2.c) de la Llei de Patrimoni establix que .2.Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa... En conseqüència, una vegada perfeccionada la cessió i acceptació, l'immoble queda automàticament afecte el servici públic educatiu i adscrit a la Conselleria de Cultura, Educació i Esport a la qual correspon la seua administració, defensa i conservació.  
Fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat realitzada per l'Ajuntament de València de la parcel·la que té 10.872,92 m² de superfície, segons recent mesurament, situada la plaça Badajoz de la dita població on es troba ubicat el IES de Campanar a fi de regularitzar la seua situació juridicopatrimonial. Els límits de la parcel·la la cessió de la qual s'accepta són: nord: plaça de Badajoz; sud: espais lliures, en part propietat municipal; est: carrer Gravador Enguídanos; oest: av. Mestre Rodrigo. Referència cadastral: 6721635ON3255Z0401VP. La dita parcel·la és resultat de les operacions de segregació i agrupació de parcel·les propietat de l'ajuntament que es descriuen en l'Acord de la Junta de Govern Local de l'Ajuntament de València de 2 de juny del 2006, i que es corresponen amb les següents finques registrals, inscrites totes elles en el Registre de la Propietat de València número 5:   
Total superfície: 10.872,92 m²  
Referència cadastral: 7760037CN8828Z2019GH  
La parcel·la s'accepta lliure de càrregues i gravàmens i al corrent de qualsevol despesa.  
Segon  
Prendre nota de l'acceptació en l'Inventari General de Béns i Drets de la Generalitat en el qual l'immoble ha de figurar amb la naturalesa jurídica de bé de domini públic afecte el servici públic educatiu i adscrit a la Conselleria de Cultura, Educació i Esport, a la qual corresponen les competències demanials sobre este, inclosa la seua administració, defensa i conservació, i inscriure'l a nom de la Generalitat en el Registre de la Propietat corresponent.  
Tercer  
Notificar la present resolució a l'ajuntament cedent i procedir a la seua publicació en el Diari Oficial de la Generalitat, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat  
València, 12 de setembre del 2006.. El conseller d'Economia, Hisenda i Ocupació: Gerardo Camps Devesa.